Norges Skiforbund

Norges Skiforbund (stiftet 21. februar 1908) er Norges nest største særforbund innen idrett etter Norges Fotballforbund, og organiserer aktivitet innenfor alpint, freestyle, kombinert, langrenn, skihopping og telemarkskjøring.

Norges Skiforbunds visjon er «Mange, gode og glade skiløpere». 

Forbundet er tilsluttet Norges idrettsforbund og olympiske og paralympiske komité og Det internasjonale skiforbundet (FIS).

Norges Skiforbunds styreleder har siden 1964 hatt tittelen skipresident.

Skikretser og klubber

Forbundet er inndelt i 16 skikretser. Skikretsene består av idrettslagene som er tilsluttet NSF innenfor kretsens grenser med noen unntak. Skikretsene har som formål å arbeide for skiidrettens utvikling innen kretsen, og å fremme samarbeidet med idrettslagene. Kretsene skal bistå NSF i alle spørsmål som gjelder skiidretten innen kretsen.

I hele Norge er det rundt 1150 klubber som er underlagt NSF. Det er mange Klubber med aktivitet i flere av grenene. Totalt er det cirka 190 registrerte klubber med hoppaktivitet, 1020 med langrennsaktivitet, 68 med kombinertaktivitet, 200 med alpinaktivitet, 75 med telemarkaktivitet og 50 i freestyleaktivitet. Til sammen har de 1150 klubbene ca. 179 000.

«Skipresident»

Styrelederen for Norges Skiforbund blir titulert «skipresident» av Norges Skiforbund. Fram til 1964 ble forbundets styreleder kalt formann, siden har styrelederen hatt tittelen president.

 Periode Formann 1908-1911 Karl Roll 1911-1914 Johannes Dahl 1914-1918 Hans Horn 1918-1922 Rolf Prydz 1922-1927 Einar Lindboe 1927-1930 Nikolai Ramm Østgaard 1930-1932 Olaf Helset 1932-1934 Gunnar Jahr 1934-1936 Ingvald Smith-Kielland 1936-1938 Arnt Nygaard Periode Formann/skipresident 1938-1948 Harald Rømcke 1948-1950 Thorbjørn Nordahl 1950-1953 Arne Sirnæs 1953-1956 Arvid Fossum 1956-1960 Thorbjørn Nordahl 1960-1964 Roar Antonsen 1964-1970 Dag Berggrav 1970-1974 Andreas Nærstad 1975-1978 Arne Nyland Periode 

Skipresident 1978-1980 Christian Mohn 1980-1982 Kjell Johnsrud 1982-1985 Odd Seim-Haugen 1985-1987 Per Ottesen 1987-1995 Johan Baumann 1995-2002 Jan Jensen 2002-2012 Sverre K. Seeberg 2012–2022 Erik Røste 2022– Tove Moe Dyrhaug

Kilder
Bjarne Jensen (red.): Norges skiforbund 75 år 1908-1983. Schibsted, Oslo 1983. ISBN 82-516-0935-6 (s. 44-48, digitalisert av Nasjonalbiblioteket)
Norges Skiforbund: Mr. langrenn 60 år! (desember 2009, besøkt 20. oktober 2012)
Norges Skiforbund: Røste ny skipresident (17. juni 2012, besøkt 20. oktober 2012)

Eksterne lenker


Kategori:Norsk skisport
Ski
Kategori:Skiforbund
Norges Skiforbund
Kategori:1908 i Norge